title: "Futbaal"
text: "Futbaal as en baalsport m\u00e4 tau maanskapen, diar jinen\u00f6\u00f6der spele an eder muar tooren \u00fcs det \u00f6\u00f6der sjit wel. Uk di baal f\u00f6r det spal het futbaal.\n\nAt spal \n\nDet spal d\u00fc\u00fcret normoolerwiis tweisis 45 min\u00fc\u00fcten. Bi enkelt turniiren woort oober noch tweisis 15 min\u00fc\u00fcten efterspelet, bit ian maanskap wonen h\u00e4\u00e4. Wan do uk noch n\u00e4\u00e4n waner f\u00e4\u00e4stst\u00e4\u00e4nt, jaft at uk noch det elwen-meeter-sjiten.\n\nTu ian maanskap hiar elwen spelern, tjiin \u00fc\u00fcb't fial an \u00e4\u00e4n uun't toor. Bit tu trii spelern mut uun a luup faan't spal \u00fctjwakselt wurd. \n\nDi baal woort m\u00e4 a fut auer't fial sk\u00f6\u00f6den, man di toormaan mut di baal uk uun a hun nem. A fialspelern mut di baal bluas uun a hun nem, wan hi \u00fctj at spalfial sk\u00f6\u00f6den wurden as. Do mut jo ham m\u00e4 tau hunen weder iin uun't spalfial smitj.\n\nHistoore \n\nDet spal as uun't \u00e4\u00e4der 19. juarhunert uun't Ferianagt K\u00f6nangrik apkimen. Uun't leeder 19. juarhunert kaam det muude do uk auer \u00fc\u00fcb a europeesk kontinent. Uuntesken woort \u00fc\u00fcb a hialer welt futbaal spelet.\n\nLuke uk diar \n Futbaal EM 2012\n\nFutbaal"